Diari Oficial de la Generalitat Valenciana


Sumari del DOGV 3095, del 08-10-1997 (1997/10494)

RESOLUCIÓ d'1 d'agost de 1997 de la Conselleria d'Economia, Hisenda i Administració Pública, per la qual autoritza determinat ajustament en l'annex de transferències corrents del Programa 323.10, Promoció de la Dona, per a la inclusió d'una línia de subvenció que done cobertura a actuacions derivades del conveni que s'ha de subscriure amb l'Institut Nacional de la Dona, per l'import de dues-centes vuitanta-vuit mil pessetes (288.000 PTA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10141


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3353 RESOLUCIÓ d'1 d'agost de 1997 de la Conselleria d'Economia, Hisenda i Administració Pública, per la qual autoritza determinat ajustament en l'annex de transferències corrents del Programa 323.10, Promoció de la Dona, per a la inclusió d'una línia de subvenció que done cobertura a actuacions derivades del conveni que s'ha de subscriure amb l'Institut Nacional de la Dona, per l'import de dues-centes vuitanta-vuit mil pessetes (288.000 PTA). [97/A10258]
  
La Generalitat Valenciana i l'Institut Nacional de la Dona, del Ministeri de Treball i Afers Socials, amb data 9 de juliol de 1990 van subscriure un conveni marc per a dur a terme conjuntament programes i actuacions dirigits a dones que anualment s'especifiquen mitjançant addendes.
  
El projecte d'addenda per al present exercici concreta els programes que s'han de dur a terme el 1997, que requeriran aportacions per part d'ambdues administracions. Per tal de garantir la cobertura pressupostària a les obligacions que per a la Generalitat Valenciana es deriven de l'addenda, i concretament a les relatives al Programa d'Igualtat d'Oportunitats entre Homes i Dones, cal habilitar una línia de subvenció en l'annex de transferències corrents del Programa 323.10, Promoció de la Dona.
  
Com a mitjà de finançament es proposa un ajustament en el mateix capítol i programa, minorant la dotació de la línia 2226, "Programes europeus".
  
A aquest efecte, i en virtut del que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar una minoració en la dotació de la línia 2226, "Programes europeus" de l'annex de transferències corrents del Programa 323.10, Promoció de la Dona, d'acord amb el detall següent:
  
Segon
  
Autoritzar la inclusió en l'annex de transferències corrents del Programa 323.10, Promoció de la Dona, d'una línia de subvenció amb les dades descriptives següents:
  
Codi:
  
Denominació: IV Programa d'Igualtat d'Oportunitats entre l'Home i la Dona
  
Import: 288.000
  
Beneficiaris: Institut Nacional de la Dona
  
Normativa reguladora: Conveni
  
Descripció i finalitats: cofinançament del projecte d'igualtat d'oportunitats entre homes i dones, en l'àmbit laboral, presentat al IV Programa d'Acció Comunitària per a la Igualtat d'Oportunitats entre l'Home i la Dona
  
Tipus: Nominativa
  
Fons propis: 288.000
  
València, 1 d'agost de 1997.- El conseller d'Economia, Hisenda i Administració Pública: José Luis Olivas Martínez.